Omaha

Omaha (, ) ir pilsēta Amerikas Savienotajās Valstīs, Nebraskas štatā, Daglasa apgabala administratīvais centrs. Pilsēta atrodas Vidējos Rietumos, Misūri upes krastā. Ar 478 tūkstošiem iedzīvotāju tā ir lielākā pilsēta Nebraskas štatā un 40. lielākā Amerikas Savienotajās Valstīs.

Nosaukuma izcelsme un vēsture 
Pirms eiropiešu ierašanās mūsdienu Omahas teritorijā dzīvoja dažādas Amerikas pamatiedzīvotāju grupas. Kopš 17. gadsimta starp šīm grupām bija arī omahi (angl. Omaha) un ponka (angl. Ponca), Delihu-Sjū (angl. Dhelihan-Siouan) valodas grupas cilvēki, kas bija cēlušies no Ohaio upes lejteces ielejas un pārcēlušies uz šejiem 17. gadsimtā. Vārds "omaha" (omahu valodā: Umoⁿhoⁿ or Umaⁿhaⁿ) omahu valodā nozīmē "Ļaudis, kas dzīvo upes augštecē" vai "Pret straumi".

19. gadsimta vidū vieta, kur mūsdienās atrodas Omaha Misūri rietumu krastā, bija vārti uz ASV Rietumiem. Caur šo vietu uz rietumiem devās pētnieki, tirgotāji, zelta meklētāji un jaunas dzīves meklētāji. Tā bija pēdējā pieturvieta, lai uzkrātu krājumus un iegūtu aprīkojumu, lai šķērsotu līdz tam neizpētītās teritorijas rietumos. Omaha tika dibināta 1854. gadā. Par pilsētu tā tika pasludināta 1857. gadā.

Ģeogrāfija 
Omaha atrodas Nebraskas štata austrumos, Misūri upes kreisajā krastā. Otrpus upei atrodas Kaunsilblafsas pilsēta, nu jau Aiovas štatā.

Iedzīvotāji 
2019. gadā Omahā dzīvoja 478 tūkstoši iedzīvotāju. Lielākā daļa Omahas iedzīvotāju (76,7%) ir baltādainie, 12,8% iedzīvotāju ir afroamerikāņi.

Kopā ar Kaunsilblafsas pilsētu otrpus Misūri upei un citām tuvējām piepilsētām iedzīvotāju skaits Omahas–Kaunsilblafsas metropolē sasniedz 940 tūkstošus.

Ievērojamas personības 
Omahā dzimuši vai dzīvojuši:
 Džeralds Fords (Gerald Rudolph Ford, Jr.; dzimis Lesijs Linčs Kings jaunākais (Leslie Lynch King, Jr.), 1913—2006) bija ASV trīsdesmit astotais prezidents
 Freds Astērs (angļu: Fred Astaire; dzimis Frederiks Osterlics (Frederick Austerlitz); 1899—1987), amerikāņu kinoaktieris un Brodvejas skatuves dejotājs, horeogrāfs, dziedātājs un aktieris.
 Marlons Brando (angļu: Marlon Brando;  1924—2004), amerikāņu aktieris
 Džeiks Gencels (angļu: Jake Guentzel; 1994), ASV hokejists
 Malkolms X (angļu: Malcolm X; 1925—1965), ASV musulmaņu garīgais vadītājs, runasvīrs un cilvēktiesību aizstāvis
 Niks Nolte (angļu: Nicholas King Nolte, 1941), amerikāņu aktieris.
 Endijs Rodiks (angļu: Andrew Stephen "Andy" Roddick, 1982), bijušais amerikāņu tenisists

Saimniecība 
Omaha ir viens no pasaulē lielākajiem lopkopības tirgiem un gaļas apstrādes centriem.

Pilsētā ir bāzēti pieci Fortune 500 sarakstā iekļuvuši uzņēmumi: ConAgra Foods, Union Pacific Corporation, Mutual of Omaha, Peter Kiewit and Sons, Inc. un Berkshire Hathaway. Berkshire Hathaway vada Omahā dzimušais Vorens Bafets, kurš ir viens no pasaulē bagātākajiem cilvēkiem.

Izglītība 
Omahā atrodas vairākas universitātes un koledžas. No tām ievērojamākās ir Nebraskas Universitāte, Kreigtona Univeristāte (Creighton University), Nebraskas Universitātes Medicīnas centrs (University of Nebraska Medical Center) un Svētās Mērijas koledža (College of St. Mary).

Atsauces

Ārējās saites 

 

Nebraskas pilsētas